Liderii USR și Pro România din Petroșani s-au înscris în PSD. Gestul vine după ce primarul PNL, Tiberiu Iacob Ridzi, a devenit și el social-democrat / "Populismul și ultranaționalismul nu pot reprezenta viitorul"
La o săptămână după ce primarul din Petroșani, Tiberiu Iacob Ridzi, a plecat din PNL pentru a se înscrie în PSD, acesta anunță că în partid s-au înscris și liderii organizațiilor locale ai USR și Pro România.
"După ce aproape toată organizația PNL de la Petroșani a venit alături de mine, astăzi liderii Pro România și USR de la Petroșani au semnat adeziunea la PSD și decis să vină în echipa mea!
Astfel, PSD Petroșani se întărește prin cooptarea doamnei Mariana Ghioc, fost președinte al Organizației Pro România de la Petroșani și a domnului Romeo Hrișcan, fost președinte al Organizației USR Petroșani, cărora le mulțumesc că au ales să vină în acest proiect pe care-l pot numi: "Împreună pentru Petroșani!"
Pentru finalizarea proiectelor începute și demararea altor investiții importante pentru municipiul nostru este nevoie de seriozitate, de experiență, de responsabilitate, de muncă în echipă", a anunțat primarul.
"Populismul și ultranaționalismul nu pot reprezenta viitorul! Drumul european pe care suntem și accesarea de fonduri europene sunt vitale pentru Petroșani", a completat el.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank